Diari Oficial de la Generalitat Valenciana


Sumari del DOGV 4008, del 28-05-2001 (2001/5007)

DECRET 92/2001, de 22 de maig, del Govern Valencià, pel qual s'accepta la donació d'una obra d'art, efectuada per la Sra. Mercedes de la Cuadra Oliag, per a la integració en els fons del Museu de Belles Arts de Valencia.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5007


Data del document
:   22-05-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * donació
    * pintura
    * cultura regional
    * propietat mobiliària

DECRET 92/2001, de 22 de maig, del Govern Valencià, pel qual s'accepta la donació d'una obra d'art, efectuada per la Sra. Mercedes de la Cuadra Oliag, per a la integració en els fons del Museu de Belles Arts de Valencia. [2001/5007]
  
La Sra. Mercedes de la Cuadra Oliag ha tingut la generositat d'oferir a la Generalitat Valenciana, perquè passe a formar part dels fons del Museu de Belles Arts de Valencia, la donació de la següent obra d'art:
  
Títol: Pietat.
  
Autor: Gaspar Becerra. Firmada en l'any 1560.
  
Tècnica: oli sobre taula.
  
Dimensions: 144 x 106 cm.
  
De conformitat amb el que preveu l'article 5.5. f) del Decret 211/1991, d'11 de novembre, del Govern Valencià, pel qual s'establixen els òrgans de gestió del Museu de Belles Arts de Valencia, el ple del Patronat, en la sessió de 17 de febrer de 2000, va acordar, per unanimitat, ratificar l'acord anteriorment adoptat per la Comissió Permanent, en la sessió de 30 de novembre de 1999, de proposar-ne l'acceptació a la Generalitat Valenciana.
  
De conformitat amb el que preveu la disposició addicional tercera de la Llei 4/1998, d'11 de juny, del Patrimoni Cultural Valencià, correspon al Govern Valencià l'acceptació de la donació indicada, a proposta de la Conselleria de Cultura i Educació i amb l'informe previ de la Conselleria d'Economia, Hisenda i Ocupació, per tractar-se d'un bé integrant del patrimoni cultural valencià.
  
En virtut d'això, a proposta del conseller de Cultura i Educació i després de la deliberació del Govern Valencià, en la reunió del dia 22 de maig de 2001,
  
DECRETE
  
Article 1
  
Acceptar la donació realitzada per la Sra. Mercedes de la Cuadra Oliag, de la següent obra d'art:
  
Títol: Pietat.
  
Autor: Gaspar Becerra. Firmada en l'any 1560.
  
Tècnica: oli sobre taula.
  
Dimensions: 144 x 106 cm.
  
Article 2
  
Disposar-ne el depòsit i ubicació al Museu de Belles Arts de Valencia, sense possibilitat que siga transferida a una altra seu ni depositada en una altra ciutat, excepte en cas de préstec per a alguna exposició temporal, segons la voluntat de la donant, i de conformitat amb la proposta del dit museu.
  
Article 3
  
La propietat del bé donat haurà d'incorporar-se a l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria de Cultura i Educació durà a terme els tràmits necessaris per a l'efectivitat del que disposa el present decret.
  
Valencia, 22 de maig de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,